stanford-oval/wikipedia huggingface dataset:
Lastentarhamuseo
Kokoelmat

Lastentarhamuseolla on valokuva-, arkisto-, kirjasto- ja esinekokoelmat, joiden perusteella voidaan muodostaa kattava kuva suomalaisen varhaiskasvatuksen historiasta. Museon ydinkokoelma muodostuu talossa olleista Ebeneserin lastentarhan (1908–1986) ja Ebeneserin lastentarhaseminaarin (1892–1977) sekä Helsingin lastentarhanopettajaopiston (1977–1993) esineistä. Sen rinnalle on koottu myöhemmin lahjoituksina muualla toimineiden lastentarhojen ja päiväkotien esineistöä sekä yksityislahjoituksia, jotka muodostavat omat kokoelmansa. Kokoelmista löytyy eri aikojen leikkikaluja, työvälineitä, tekstiileitä, huonekaluja, pedagogista materiaalia ja muuta lastentarhojen välineistöä. Lisäksi museo tallentaa tämän päivän varhaiskasvatusta nykydokumentoinnin keinoin. Vuonna 2020 Lastentarhamuseo dokumentoi koronaviruspandemian aiheuttamien poikkeusolojen vaikutuksia päiväkotien arkeen.
Lastentarhamuseossa sijaitsee myös lastentarhatyön ja lastentarhanopettajan koulutuksen historiallinen arkisto. Varhaisin arkistoaineisto on 1880-luvulta, jolloin Hanna Rothman perusti Suomen ensimmäisen kansanlastentarhan, Helsingin Fröbel-laitoksen, Helsinkiin. Arkistoaineisto koostuu pääasiassa Ebeneserin lastentarhan ja lastentarhaseminaarin aineistoista, mutta myös muualta tullutta aineistoa on jonkin verran. Arkistonmuodostuksessa tärkeimmät taitekohdat ovat Ebeneserin lastentarhan siirtyminen kaupungin ylläpitämäksi vuonna 1963 ja lastentarhanopettajakoulutuksen valtiollistaminen 1977. Suurin osa aineistosta sijoittuu ajallisesti ennen näitä taitekohtia. Arkisto on tutkijoille avoin ja sitä voi hyödyntää tutkimuksissa ja opinnäytetöissä.
Museolla on myös yli 6000 valokuvan arkisto. Valokuva-arkisto koostuu mm. Ebeneserin lastentarhaan ja sen toimintaan liittyvistä kuvista, lastentarhatoiminnan keskeisten henkilöiden kuvista, arkkitehtuuriin liittyvistä erilaisista dokumentaarisista kuvista sekä Ebeneser-talon katukuvista. Ebeneseriin liittyvien valokuvien ohella valokuvakokoelmiin kuuluu myös kuva-aineistoja muista lastentarhoista ja päiväkodeista. Osa digitoiduista valokuvista on julkaistu Flickr-palvelussa.
Lodin maakunta

Lodin maakunta (ital. Provincia di Lodi) on maakunta Lombardian hallintoalueella Pohjois-Italiassa.
Lodin maakunnan pinta-ala on 783 km2 ja väkeä maakunnassa on runsaat 200 000. Maakunnassa on 61 kuntaa, ja sen pääkaupunki on Lodi.
Lodin maakunnan maasto on tasaista ja sitä rajaavat osittain joet Adda, Po ja Lambro. Milanon puolustamiseksi on Addan varteen rakennettu useita linnoituksia.
Aiheesta muualla

Kuvia tai muita tiedostoja aiheesta Lodin maakunta Wikimedia Commonsissa
Maakunnan verkkosivusto (italiaksi)
Lodin maakunta
Abbadia Cerreto | Bertonico | Boffalora d’Adda | Borghetto Lodigiano | Borgo San Giovanni | Brembio | Camairago | Casaletto Lodigiano | Casalmaiocco | Casalpusterlengo | Caselle Landi | Caselle Lurani | Castelnuovo Bocca d’Adda | Castiglione d’Adda | Castiraga Vidardo | Cavacurta | Cavenago d’Adda | Cervignano d’Adda | Codogno | Comazzo | Cornegliano Laudense | Corno Giovine | Cornovecchio | Corte Palasio | Crespiatica | Fombio | Galgagnano | Graffignana | Guardamiglio | Livraga | Lodi | Lodi Vecchio | Maccastorna | Mairago | Maleo | Marudo | Massalengo | Meleti | Merlino | Montanaso Lombardo | Mulazzano | Orio Litta | Ospedaletto Lodigiano | Ossago Lodigiano | Pieve Fissiraga | Salerano sul Lambro | San Fiorano | San Martino in Strada | San Rocco al Porto | Sant’Angelo Lodigiano | Santo Stefano Lodigiano | Secugnago | Senna Lodigiana | Somaglia | Sordio | Tavazzano con Villavesco | Terranova dei Passerini | Turano Lodigiano | Valera Fratta | Villanova del Sillaro | Zelo Buon Persico
Lari (eläin)

| Lari |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Yläheimo::  Ihmisapinat Hominoidea
Heimo::  Gibbonit Hylobatidae
Suku::  Gibbonit Hylobates
Laji::  lar
Kaksiosainen nimi
 Hylobates lar  (Linnaeus, 1771) 
 Larin levinneisyys kartassa vihreällä värillä
Alalajit
 H. l. lar – malaijinlari  H. l. carpenteri – tšiangmainlari  H. l. entelloides – tenasseriminlari  H. l. vestitus – sumatranlari  H. l. yunnanensis 
Katso myös
   Lari (eläin) Wikispeciesissä   Lari (eläin) Commonsissa 
Infobox OKNimi-testi OKIUCN-testi OK: 
Lari (Hylobates lar) on Etelä- ja Kaakkois-Aasiassa elävä erittäin uhanalainen gibbonilaji.
Larit elävät luonnossa tyypillisesti noin 25-vuotiaksi, mutta vankeudessa jopa yli 50-vuotiaiksi.
Ulkonäkö

Larilla on erittäin pitkät ja vahvat kädet ja jalat. Raajojen pituutta lisäävät myös sormet, varpaat, kämmen- ja jalkapöytä.
Larien väritys vaihtelee paljon. Yleiseensä ne ovat ruskeita, mustia tai punertavan ruskeankeltaisia. Naamaa ympäröi valkoinen rinkula, jonka lisäksi jalat ovat valkoiset. Naaraita on vaikeaa erottaa uroksista, sillä ne voivat olla samanvärisiä ja samankokoisia.
Elintavat > Liikkuminen

Larit liikkuvat latvustoissa. Ne hyppivät pitkiä loikkia puista toiseen noin 50 metrin korkeudessa, eivätkä oikeastaan koskaan laskeudu maan pinnalle.
Elintavat > Sosiaalisuus ja lisääntyminen

Larit elävät perheryhmissä, joten laumaan kuuluvat vanhemmat ja niiden jälkeläiset. Lareilla ei ole varsinaista lisääntymiskautta, koska trooppisessa sademetsässä voi lisääntyä vuoden ympäri. Lariemo kantaa sikiötä seitsemän kuukautta. Sen jälkeen se imettää yleensä vain yhtä poikastaan kaksi vuotta. Poikanen jää vieroituksen jälkeen syntymälaumaansa sukukypsyyden saavuttamiseen asti, eli noin kahdeksan vuotiaaksi. Perheen vanhemmat sisarukset auttavat vanhempia nuorempien hoidossa. Lariparit ovat yleisesti yksiavioisia.
Elintavat > Reviiri

Larit ilmoittavat reviirinsä tyypillisesti niin, että ne huutavat kovalla äänellä. Reviirin vallannut pari ilmoittaa tästä kiljumalla duettona, jota johtaa naaras. Äänen voimakkuutta lisää kurkussa sijaitseva ihopoimu, joka pullistuu tarpeen mukaan.
Elintavat > Ruokavalio

Larit syövät valikoiden ja poimivat puiden latvoista tuoreita hedelmiä, lehtiä ja silmuja. Ne etsivät ravintoa tahokkaasti ja tarkkailevat samalla puita. Niiden hampaat ja ruuansulatusjärjestelmä on erikoistunut hedelmien hyödyntämiseen.
Kanta

Larien kanta on taantunut merkittävästi, sillä niitä on metsästetty lihan vuoksi. Lareja pyydystetään myös lemmikeiksi, ja suuri metsäkato pirstaloi niiden asuinalueita.
Listonlampi

| Listonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°39′58″N, 26°12′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Laskuoja:  oja Keski-Saittaan 
Järvinumero:  14.364.1.005
Mittaustietoja
Pinnankorkeus:  123,7 m  
Pituus:  380 m  
Leveys:  270 m  
Rantaviiva:  1,122 km  
Pinta-ala:  6,348 ha  
Saaria:  ei saaria 
 fiListonlampi 
Listonlampi  on Keski-Suomessa Konnevedellä Itikkakylän lähellä sijaitseva lampi.
Maantietoa

Lammen pinta-ala on 6,3 hehtaaria, se on 400 metriä pitkä ja 250 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Lapunjoen valuma-alueeseen (14.364) se kuuluu. Lammen vedenpinnan korkeus on 123,7 metriä mpy.
Filippo Fabbri

Filippo Fabbri (s. 7. tammikuuta 2002 San Marino) on sanmarinolainen jalkapalloilija, pelipaikaltaan keskuspuolustaja. Hän pelasi Italiassa SPAL:in ja Cesenan junioreissa ja on sittemmin edustanut Italian alasarjoissa Correggesea lainasopimuksella, Forlìa ja heinäkuusta 2022 alkaen Olbiaa. Fabbri on pelannut kesäkuun 2023 loppuun mennessä San Marinon maajoukkueessa maaliskuusta 2021 alkaen 20 maaottelua ja on tehnyt yhden maalin, maaliskuussa 2022 ystävyysottelussa Liettuaa vastaan.
Live by the Sea

| Live by the Sea Oasis |
| --- | --- | --- |

DVD-julkaisun tiedot
 Äänitetty : 17. huhtikuuta 1995 Cliffs Pavillion, Southend.
 Julkaistu: 31. elokuuta 1995 (UK)
 Tuottaja(t): Phil Barnes, Pam Tarr,  Catherine Finkenstaedt
 Ohjaaja: Nigel Dick,  Simon Archer
 Tyylilaji: rock brittipop
 Kesto: 01.20.00
Oasis muut julkaisut
| - - | Live by the Sea 1995 | ...There And Then 1996 |
Live by the Sea on brittiläisen rock-yhtye Oasiksen livetaltiointi, jota myydään DVD- ja VHS-formaateissa. Live by the Sea julkaistiin 31. elokuuta 1995, ja se on taltioitu 17. huhtikuuta, 1995 Cliffs Pavillionilla, Southendissä, Englannissa pidetystä konsertista. Taltioinnin nimi tulee kappaleen "(It's Good) To Be Free" sanoituksista ("...All I Want Is To Live By The Sea").
Kappale "D'Yer Wanna Be A Spaceman" oli yhtyeen keikkalistalla, mutta Noel Gallagherin esittäessä sitä hän tekee virheen eikä suostu jatkamaan kappaletta ja siirtyy kappaleeseen "Talk Tonight". Definitely Mayben kappale "Married with Children" oli alun perin rauhallinen akustinen versio albumilla, mutta tällä DVD:llä se on sähköisenä rockversiona.
DVD:n sisältö

Kaikki kappaleet on kirjoittanut Noel Gallagher, ellei toisin mainita.
Rock 'N' Roll Star - 5:23
Columbia - 6:17
Digsy's Diner - 2:32
Some Might Say - 5:28
Live Forever - 4:38
Up In The Sky - 4:28
Acquiesce - 4:30
Headshrinker - 4:44
(It's Good) To Be Free - 4:18
Cigarettes & Alcohol - 4:50
Married With Children - 3:12
Sad Song - 4:16
D'Yer Wanna Be A Spaceman? - 2:41
Talk Tonight - 4:27
Supersonic - 4:32
I Am The Walrus - 6:30 (Lennon/McCartney)
"Sad Song", "D'Yer Wanna Be A Spaceman" ja "Talk Tonight" ovat Noel Gallagherin yksin esittämiä akustisia esityksiä.
Extramateriaali

Rock 'N' Roll Star musiikkivideo
Cigarettes & Alchohol musiikkivideo
Muusikot

Liam Gallagher – laulu
Noel Gallagher – soolokitara, akustinen kitara, laulu
Paul "Bonehead" Arthurs – rytmikitara
Paul McGuigan – bassokitara
Tony McCarroll – rummut
Live at the Royal Albert Hall (Deep Purplen video)

| Live at the Royal Albert Hall Deep Purple |
| --- | --- | --- |

DVD-julkaisun tiedot
 Äänitetty : 25. ja 26. syyskuuta 1999
 Julkaistu: Helmikuu 2000
 Tuottaja(t): Deep Purple
 Ohjaaja: Anthony Powell
 Tyylilaji: klassinen musiikki, rock, heavy rock
Deep Purple muut julkaisut
|   | Live at the Royal Albert Hall  | -  |
Live at the Royal Albert Hall on taltiointi Deep Purplen Concerto for Group and Orchestra -teoksen 30-vuotisjuhlaesityksistä vuodelta 1999. Tapahtumasta on julkaistu myös CD-versio, joka sisältää enemmän kappaleita.
Kappaleet

Pictured Within (Jon Lord) 8:38
(Jon Lord, Miller Anderson, LSO)
Wait A While (Jon Lord) 6:44
(Jon Lord, Sam Brown, LSO)
Sitting In A Dream (Roger Glover) 4:01
(Ronnie James Dio, Graham Preskett)
Love Is All (Roger Glover/Eddie Hardin) 4:40
(Ronnie James Dio, Eddie Hardin, Mickey Lee Soule)
Wring That Neck (Blackmore/Simper/Paice/Lord) 4:38
(Ian Paice, Graham Preskett, The Kick Horns)
Concerto For Group And Orchestra (Jon Lord) c.50 minutes
(Deep Purple, LSO)
Ted The Mechanic (Deep Purple) 4:50
(Deep Purple, The Kick Horns)
Watching The Sky (Deep Purple) 5:38
(Deep Purple, LSO)
Sometimes I Feel Like Screaming (Deep Purple) 7:45
(Deep Purple, LSO)
Pictures Of Home (Blackmore/Gillan/Glover/Lord/Paice) 9:26
(Deep Purple, LSO)
Smoke On The Water (Blackmore/Gillan/Glover/Lord/Paice) 6:44
(mukana kaikki vierailijat)
Esiintyjät

Ian Gillan: laulu, lyömäsoittimet
Roger Glover: basso
Jon Lord: urut, kosketinsoittimet
Steve Morse: kitara
Ian Paice: rummut
London Symphony Orchestra Paul Mannin johdolla
sekä:
Ronnie James Dio: laulu
Eddie Hardin: piano
Graham Preskett: viulu
Aitch Mc Robbie: laulu
Margo Buchanan: laulu
Mario Argandona: lyömäsoittimet
Pete Brown: laulu, kitara
Sam Brown: laulu
Miller Anderson: laulu, kitara
Steve Morris: kitara
Dave La Rue: basso
Van Moraine: rummut
The Kick Horns: puhaltimet
Tuotanto

Nauhoitus ja miksaus: Will Shapland ja Shaun Defeo, Manor Mobile Studio
Tuottaja: Deep Purple
Filmin tuottaja: Geoff Foulkes
Ohjaus: Anthony Powell
Eagle Records
Filippo Giannini

Filippo Giannini (9. toukokuuta 1923 – 10. helmikuuta 2012) oli italialainen roomalaiskatolinen piispa. Hänet vihittiin papiksi 15. kesäkuuta 1946 ja nimitettiin Rooman hiippakunnan vihkipiispaksi sekä Subaugustan titulaaripiispaksi 1. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.
Giannini jäi eläkkeelle 3. heinäkuuta 1998.
Logisismi

Logisismi on matematiikan filosofian suuntaus, joka piti matematiikkaa logiikan laajennuksena ja pyrki palauttamaan osan matematiikasta tai koko matematiikan logiikkaan. Ohjelman isänä voidaan pitää Gottlob Fregeä, ja sitä toteuttivat ennen kaikkea Bertrand Russell (Principles of Mathematics, 1903) ja Alfred North Whitehead. Frege luopui ohjelmasta Russellin havaittua niin sanotun Russellin paradoksin, joka todisti naiivin joukko-opin ristiriitaisuuden. Russell ja Whitehead jatkoivat logisismin kehittämistä teoksessaan Principia Mathematica (1910–1913).
Kurt Gödelin epätäydellisyyslauseen on usein katsottu romuttaneen ohjelman lopullisesti. Uutta pyrkimystä logisismin jatkamiseen on kutsuttu uuslogisismiksi. Uuslogisismia on kannattanut ennen kaikkea Crispin Wright.
Logisismi oli keskeisessä osassa analyyttisen filosofian kehityksessä 1900-luvulla.
Aiheesta muualla

Horsten, Leon: Philosophy of Mathematics: Logicism The Stanford Encyclopedia of Philosophy. The Metaphysics Research Lab. Stanford University. (englanniksi)
Jones, Roger Bishop (toim.): Logicism (englanniksi)
Tennant, Neil: Logicism and Neologicism The Stanford Encyclopedia of Philosophy. The Metaphysics Research Lab. Stanford University. (englanniksi)
Leidit lavalla

Leidit lavalla oli vuonna 2000 järjestetty konserttikiertue. Leideihin kuuluvat neljä suomalaisen iskelmämusiikin eturivin naisartistia: Katri Helena, Paula Koivuniemi, Marion Rung ja Lea Laven. Leidit lavalla oli naispuolinen vastine vuotta aiemmin järjestetylle Mestarit Areenalla -kiertueelle. Yleisöä kiertue keräsi 80 000 ihmistä.
Vuonna 2000 leidit pitivät 16 konserttia Suomen suurimmissa jäähalleissa ja levyttivät Leidit levyllä -albumin, jota myytiin kultalevyn verran, noin 23 000 kpl. Kiertueen yleisön kokonaismäärä oli 80 000 henkeä. Leidit esiintyivät vuoden aikana myös televisio-ohjelmissa. Kiertueen viimeisen konsertin jälkeen he ovat esiintyneet yhdessä vain kerran: vuonna 2002 tuottaja Esa Niemisen 50-vuotisjuhlakonsertissa.
Leidit lavalla -konsertit

4. huhtikuuta 2000 Espoo, Länsiauto-areena
6. huhtikuuta 2000 Lahti, Suurhalli
8. huhtikuuta 2000 Jyväskylä, Jäähalli
10. huhtikuuta 2000 Vaasa, Botniahalli
15. huhtikuuta 2000 Oulu, Jäähalli
17. huhtikuuta 2000 Kuopio, Kuopio-halli
18. huhtikuuta 2000 Lappeenranta, Jäähalli
19. huhtikuuta 2000 Mikkeli, Jäähalli
2. toukokuuta 2000 Tampere, Jäähalli
3. toukokuuta 2000  Tampere, Jäähalli
5. toukokuuta 2000  Turku, Turkuhalli
6. toukokuuta 2000  Turku, Turkuhalli
9. toukokuuta 2000  Espoo, Länsiauto-areena
4. elokuuta 2000 Vimpeli, Saarikenttä
10. elokuuta 2000 Joensuu, Laululava
17. elokuuta 2000 Helsinki, Hartwall Areena
Diskografia

Leidit levyllä
Artistit

Katri Helena
Lea Laven
Marion Rung
Paula Koivuniemi
Logiikkapohjainen ohjelmointi

Logiikkapohjainen ohjelmointikieli kuvaa maailman faktoina ja faktojen välisinä suhteina. Esimerkiksi "Ville on Kallen isä, Matti on Villen isä, X on Y:n poika, jos Y on X:n isä ja jälkeläinen on poika tai pojan jälkeläinen" kuvataan Prolog-kielellä näin:
isa (ville, kalle).
isa (matti, ville).
poika (X, Y) :- isa (Y, X).
jalkelainen (X, Y) :- poika (X, Y).
jalkelainen (X, Y) :- poika (X, Z), jalkelainen (Z, Y).
Nyt kyselyssä "kuka on Matin jälkeläinen" todetaan ensin, että säännön 4 mukaan X on Matin jälkeläinen, jos X on Matin poika, ja säännön 3 mukaan X on Matin poika, jos Matti on X:n isä, ja säännön 2 mukaan Matti on Villen isä. Samalla tavoin Kalle todetaan Matin jälkeläiseksi käyttäen kaikkia viittä sääntöä.
Ehdottomasti tunnetuin logiikkapohjainen ohjelmointikieli on edellä kuvattu Prolog.
Aiheesta muualla

Wikimedia Commonsissa on kuvia tai muita tiedostoja aiheesta .
The Early Years of Logic Programming (PDF) (englanniksi)
Farnabazos

Farnabazos (noin 370 eaa. – vuoden 320 jälkeen) oli persialainen sotilas. Hänen isänsä oli Artabazos, joka oli Hellespontoksen Fryygian satraappi. Farnabazos johti persialaista laivastoa Aleksanteri Suuren joukkoja vastaan vuosina 333 eaa. ja 332 eaa. Myöhemmin hän otti myös osaa Aleksanterin seuraajien eli diadokkien välisiin taisteluihin.
Farnabazoksen tarkkaa syntymävuotta ei tiedetä. Hänen isänsä Artabazos kapinoi Persian kuningas Artakserkses III:a vastaan vuonna 358 eaa., mutta joutui hävittyään maanpakoon Makedoniaan. Farnabazos seurasi isänsä mukana Makedonian pääkaupunkiin Pellaan. Täällä hän varmastikin tapasi kruununprinssi Aleksanterin. Artabazoksen annettiin palata Persiaan vuonna 343. Farnabazoksen lanko Memnon nimitettiin Aigeianmeren laivaston päälliköksi sen jälkeen kun makedonialaiset Aleksanteri Suuren johdolla hyökkäsivät Persiaan vuonna 334. Farnabazos seurasi Memnonin mukana ja hänestä tuli laivaston komentaja sen jälkeen kun Memnon yllättäen kuoli. Samalla kun Aleksanterin joukot valtasivat Vähän-Aasian sisämaan valtasi Farnabazos useita Aigeianmeren saaria, kuten Lesboksen ja Tenedoksen joka sijaitsi ihan Hellespontoksen suistolla. Tämä vaaransi makedonialaisten huoltoyhteydet. Sen jälkeen kun Persian suurkuningas Dareios III hävisi Issoksen taistelun muuttui Farnabazoksen asema tukalammaksi. Kreikkalainen laivasto kukisti Farnabazoksen Kallipoliin edustalla ja Farnabazoksen valtaamat saaret nousivat kapinaan häntä vastaan. Kun Aleksanterin armeija vielä valtasi Foinikian ja alkoi piirittää Tyroksen kaupunkia jättivät Farnabazoksen laivastoon kuuluneet 80 foinikialaista ja 120 kyproslaista laivaa hänet ja palasivat kotikaupunkeihinsa. Jäljelle jääneet laivaston rippeet kukistuivat Khioksen edustalla. Tämän jälkeen Farnabazos jäi vnagiksi, mutta hänen onnistui paeta.
Tämän jälkeen antiikin lähteet vaikenevat Farnabazoksesta yli vuosikymmenen ajan. Hänet mainitaan osallistuvan diadokkien välisiin taisteluihin vuonna 321 eaa. Farnabazos tuki diadokkisotien aikana Eumenesta joka oli mennyt naimisiin hänen siskonsa, tai siskopuolensa, Aroniin kanssa. Voimme olettaa että Aleksanteri armahti  Farnabazoksen sen jälkeen kun hänen isänsä Artabazos antautui Aleksanterille vuonna 330.
Aiheesta muualla

Pharnabazus - Livius.org (Arkistoitu – Internet Archive) (englanniksi)
Lambada

Lambada on alkujaan Brasiliasta kotoisin oleva nelitahtinen tanssi pareille ja ryhmille, jota tanssitaan monesti siten, että vatsat koskettavat.
Sana lambada tarkoittaa voimakasta iskua tai rytmiä. Lambada levisi maailmalla 1980-luvulla ja se oli länsimaissakin laajalti suosittu. Sen teki laajalti tunnetuksi brasilialais-ranskalainen Kaoma-yhtye, jota teki Lambada-nimisen vuoden 1989 kesähitin, joka sai aikaan todellisen lambada-villityksen.
Kappale on laiton kopio bolivialaisesta sävellyksestä Llorando se fue, jonka levytti bolivialainen yhtye Los Kjarkas vuonna 1981 albumilla Canto a la mujer de mi pueblo ja joka julkaistiin singlen "Wa ya yay" B-puolella 1982. Lambadan tuottajat tuomittiin tekijänoikeusrikkomuksesta symboliseen korvaukseen.
Lambada > Lambadan synty

Lambadan historia on kiistanalainen asia, jotkut väittävät sen alkaneen Brasiliasta, toiset Boliviasta.
Lambada syntyi monien eri tyylien sulautumana. Siinä on mukana Koillis-Brasilian maxixea, xaxadaa, cocoa, emboladaa, ijexáta, forróta, carimbóta, baiãota, xotea, sayasia ja frevoa kuten myös karibialaista merengueta ja salsaa. Carimbo on peräisin 1500-luvulta. Näin lambada on Koillis-Brasilian, Pohjois-Brasilian ja Karibian seudun tyylien sulautuma.
Lambadaa alettiin esittää hieman 1970-luvun puolivälin jälkeen Belémissä, joka on Parán osavaltion pääkaupunki. Lambadan luojana pidetään brasilialaista muusikkoa Aurino Quirino Gonçalvesia eli Pinducaa, joka esitti ja tuotti pääasiassa carimbóa. Vuonna 1976 tämä monien tyylien luoja tuotti levylle kappaleen Lambada (Sambão). Toisten mukaan lambadan olisi luonut vuonna guitarradan keksijä Master Vieira vuonna 1976 äänitetyllä, mutta vasta 1978 julkaistulla ensisinglellään Lambada of Quebradas. 1980-luvulla pohjoisesta Karibialta tulleet uudet vaikutteet sulautuivat Koillis-Brasilian carimboon.
Eräs paikallinen Parán osavaltion pääkaupungin Belémin radioasema alkoi kutsua uutta carimbon karibialaisvaikutteista tyyliä 1980-luvun alussa lambadaksi, voimakkaaksi tai aaltomaiseksi rytmiksi. Uusia metallisia ja elektronisia vaikutteita tuli Karibialta lambadaan. Alussa lambada levisi alueittain hieman muuntuen moniin Luoteis-Brasilian kaupunkeihin.
Lambada > Lambada leviää Brasiliassa

Lambada levisi etelään päin, ja saapui Brasilian itärannikon keskiosiin Bahian osavaltioon ja Porto Seguroon. Siellä järjestettiin 1980-luvulla kasvavan suosion saanut karnevaali. Salvadorissa lambadaan tarttui forroa ja maxixea
. Lambada oli sanoituksiltaan yksinkertaista, alempien yhteiskuntaluokkien suosimaa kansanmusiikkia, jota Brasilian yläluokka ja keskiluokka pitivät roskamusiikkina, ja sen takia musiikki levisi vasta myöhään Etelä-Brasiliaan. Karnevaaleissa monesti soitetun lambada-musiikin sanat kertoivat rakkaudesta, erotiikasta, lambadasta ja Koillis-Brasilian karnevaaleista.
Lambada > Kaoman Lambada

Kesällä 1988 Lambada näytti yhdeltä tyyliltä, joka pysyy suosiossa vähän aikaa niin kuin fricotelle ja ti-ti-ti:lle kävi. Kaoman tunnettu Lambada-kappale oli alkujaan bolivialaisen tanssiryhmän Los Kjarkasin Llorando se fue, "Hän lähti itkien". Kappale perustui joiltain osin bolivialaiseen perinteeseen. Pian sen esitti Márcia Ferreira portugaliksi nimellä Chorando se foi
1988 ranskalainen yrittäjä Olivier Lamotte d'Incamps vieraili perinteisessä turistikohteessa Bahian Porto Segurossa ja huomasi paikallisten tanssivan Boliviasta levinnyttä lambada-kappaletta. Lamotte muodosti paikallisesta tanssiryhmästä Touré Kundasta Kaoman. Yhtyeen laulaja Loalwa Braz lauloi Chorando se foin nimellä Lambada. Myöhemmin Los Kjarkas voitti oikeusjutun Kaomaa vastaan Llorando-kappaleen sävelmän tekijänoikeuksista. Kaoma-yhtyeen lambadaa soitettiin maailmalla 1988-1989. Vuoden 1989 kesähitti, Kaoman Lambada-kappale. portugaliksi Chorando se foi myi maailmalla viisi miljoonaa levyä. Lambada-villitys kesti vuoden 1989 loppupuoliskolla muutamia kuukausia. Lambada-villitys valtasi maailmaa taas kesällä 1990. Suomessa Lambadan ovat laulaneet Anna Hanski ja toisilla sanoilla Tanja Manner nimellä Lanteiden tanssi. Hanskin version sanoittajaksi on merkitty Henri Uotila ja Mannerin Turkka Mali. Henri Uotila on kuitenkin Turkka Malin pseudonyymi.